Medlemsfordele – DRF
Hjem/For medlemmer/Medlemsfordele
Medlemsfordeleadmin2019-12-12T08:58:28+00:00
”Det er Danmarks Rejsebureau Forenings mission at skabe attraktive vilkår for den samlede danske rejsebranche, herunder varetagelse af økonomiske og politiske interesser på et etisk funderet og bæredygtigt grundlag.
Vores forhold til det enkelte medlem tager udgangspunkt i gensidig respekt, åbenhed, ærlighed og lydhørhed for medlemmets individuelle forhold, behov og ønsker”.
DRF er et netværk for godt 100 rejsebureauer. Ved medlemskab af DRF bliver du tilknyttet en eller flere af vores fraktioner, som repræsenterer dit væsentligste aktivitetsområde(r). Disse netværksfora giver dig en enestående mulighed for at påvirke udviklingen inden for dit forretningsområde og giver dig en unik mulighed for at dele viden og erfaringer. For tiden findes følgende fraktioner/netværksgrupper:
Europæiske Rejseforsikring A/S er Danmarks største og ældste rejseforsikringsselskab.Vi har over 80 års erfaring med at skabe tryghed og sikkerhed på rejsen. Størstedelen af alle danske turister og rejsende tegner deres rejseforsikringer hos os. Denne tillid har vi opnået ved at garantere personlig og hurtig hjælp fra eksperter, hvis uheldet skulle være ude – uanset hvor i verden du befinder dig.
Europæiske Rejseforsikring er ejet af det tyske selskab Europäische Reiseversicherung AG og har søsterselskaber i hele Norden og i hele Europa.
Receptionen er åben 9.00-16.00
(mandag-torsdag 8.00-17.00)
(fredag 8.00-16.00)
Fax: 33 25 25 00
AlarmCentral – døgnet rundt:
Telefon: + 45 70 10 90 30
Fax: 70 10 90 40
Gouda Rejseforsikring er et af Danmarks største rejseforsikringsselskaber og har eksisteret i Danmark siden 1994. Gouda Rejseforsikrings aktiviteter i Danmark er fra 1. november 2013 købt af Gjensidige Forsikring ASA, Norge, der har sikret liv, helbred og værdier, siden den første brandkasse blev stiftet i 1816. Gouda er en del af Gjensidige. I Danmark beskæftiger Gouda Rejseforsikring omkring 100 medarbejdere, som alle er specialister i rejse- og udstationeringsforsikring. Kontoret i København fungerer som hovedkontor for koncernens kontorer i de øvrige nordiske lande.
På Gouda Rejseforsikrings døgnbemandede alarmcentral sidder medarbejderne klar til at yde kunderne kompetent og personlig service, uanset hvor i verden, der er brug for hjælp. Alarmcentralen har tilknyttet dansk lægekorps og særligt kriseberedskab. Gouda Rejseforsikring ser det som sin fornemste opgave at skabe tryghed og yde kunderne sikkerhed ud over alle grænser — døgnet rundt, året rundt og verden rundt.
– Til alle unge under 35 år
– Dækker spændende aktiviteter som fx riverrafting og dykning
– Vælg mellem 4 forskellige geografiske områder
– Til alle under 70 år
– Mulighed for tilvalg af feriekompensation
– Børn under 3 år er gratis dækket
– Supplerer det blå EU-sundhedskort og er for rejsende i EU/EØS-landene
– Rejserne må være af op til et helt års varighed
– Den rejsende skal være i besiddelse af det blå EU-sundhedskort
– Gælder i 1 år på alle ferierejser af maksimalt 1 måneds varighed
– Ferieboligsikring ved fx brand eller oversvømmelse i feriebolig
– Attraktive ”kør selv ferie” dækninger som fx erstatningsbil inden afrejsen og hjemtransport af egen bil
– Til rejsende der er fyldt 70 år
– Dækker rejser af op til 3 måneders varighed
– Godkendt helbredserklæring er forudsætning for dækning
– Dækker på skiferier af op til 4 måneders varighed
– Vælg mellem 3 forskellige geografiske dækningsområder
– Dækker også hvis du skal arbejde eller studere på rejsen
– Dækker ved akut opstået sygdom
– Dækker hvis den rejsende bliver opsagt fra sit job
– Dækker ved ophør af samliv/separation
Er du interesseret i at høre mere om vores produkter og services? Kontakt Partnersalg på agentsalg@gouda.dk eller telefon: + 45 88 20 88 20 (Åbningstider – man-tors 09.00-16.00, fredag 09.00-15.00).
Vi har i DRF’s bestyrelse med virkning fra d. 1. februar 2015 forhandlet en rammeaftale omkring pension med Velliv (tidligere Nordea Liv & Pension). Dette har vi gjort for at sikre, at vores medlemmer får markedets bedste pensionsordning med rigtig attraktive vilkår. Vi har sørget for, at alle medlemmer får en fleksibel løsning med bedre dækninger på forsikringer, hvilket giver jer bedre mulighed for at sikre jer selv og jeres familie økonomisk.
Det er vigtigt for os, at vores medlemmer er glade og tilfredse. Også når de går på pension. Derfor har vi aftalt med Velliv, at alle medlemmer nemt kan komme i gang med en fleksibel løsning til alle medarbejdere med denne attraktive pensionsordning. De af vores medlemmer, der allerede har en pensionsordning i et andet selskab, kan med fordel skifte til DRF Pension® (Velliv betaler flyttegebyret) og få glæde af de mange fordele.
Vi vil gerne have, at alle vores medlemmer er sikrede, også hvis de bliver syge eller går på pension. Derfor har vi fastsat en såkaldt basisdækning i samarbejde med Velliv. Det betyder, at vi har fastsat et minimum for indbetaling og forsikringer.
Velliv har telefonisk kontaktet alle medlemsvirksomheder, for at høre, om jeres virksomhed også vil have en del af alle fordelene i DRF Pension®, men vil du vide mere eller er du af en eller anden grund ikke blevet kontaktet, kan du læse mere ved at klikke her eller kontakte sekretariatet på drf@travelassoc.dk eller 35 35 66 11.
DRF har udarbejdet et kriseberedskab til direkte implementering hos det enkelte medlem, som kan erhverves ved henvendelse til sekretariatet
DRF har igennem dette beredskab assisteret ministeriet samt medlemmerne ved større kriser.